CELEX: 32020R2096
Language: el
Date: 2020-12-15 00:00:00
Title: Κανονισμός (ΕΕ) 2020/2096 της Επιτροπής της 15ης Δεκεμβρίου 2020 για την τροποποίηση του παραρτήματος XVII του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) όσον αφορά καρκινογόνες, μεταλλαξιογόνες ή τοξικές για την αναπαραγωγή (ΚΜΤ) ουσίες που καλύπτονται από τον κανονισμό (ΕΕ) 2017/745 του Ευρωπαϊκού Κοινοβουλίου και του Συμβουλίου, έμμονους οργανικούς ρύπους, ορισμένες υγρές ουσίες ή μείγματα, την εννεϋλοφαινόλη και μεθόδους δοκιμής για αζωχρωστικές ουσίες (Κείμενο που παρουσιάζει ενδιαφέρον για τον ΕΟΧ)

16.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 425/3
               
            
         ΚΑΝΟΝΙΣΜΟΣ (ΕΕ) 2020/2096 ΤΗΣ ΕΠΙΤΡΟΠΗΣ
         της 15ης Δεκεμβρίου 2020
         για την τροποποίηση του παραρτήματος XVII του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) όσον αφορά καρκινογόνες, μεταλλαξιογόνες ή τοξικές για την αναπαραγωγή (ΚΜΤ) ουσίες που καλύπτονται από τον κανονισμό (ΕΕ) 2017/745 του Ευρωπαϊκού Κοινοβουλίου και του Συμβουλίου, έμμονους οργανικούς ρύπους, ορισμένες υγρές ουσίες ή μείγματα, την εννεϋλοφαινόλη και μεθόδους δοκιμής για αζωχρωστικές ουσίες
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (1), και ιδίως το άρθρο 68 παράγραφος 2 και το άρθρο 131,
         Εκτιμώντας τα ακόλουθα:
         
                     (1)
                  
                  
                     Η εγγραφή 3 του παραρτήματος XVII του κανονισμού (ΕΚ) αριθ. 1907/2006 περιλαμβάνει αρκετές αναφορές στην επισήμανση R65, η οποία αποτελεί μία από τις τυπικές «φράσεις R» και υποδεικνύει την ύπαρξη ειδικών κινδύνων οι οποίοι συνδέονται με τη χρήση της ουσίας, που καθορίζονται στην οδηγία 67/548/ΕΟΚ του Συμβουλίου (2). Δεδομένου ότι η εν λόγω οδηγία έχει καταργηθεί, οι παραπομπές στην επισήμανση R65 θα πρέπει να διαγραφούν από την εγγραφή 3.
                  
               
                     (2)
                  
                  
                     Σύμφωνα με την παράγραφο 6 της εγγραφής 3 του παραρτήματος XVII του κανονισμού (ΕΚ) αριθ. 1907/2006, στις 8 Ιουλίου 2015 ο Ευρωπαϊκός Οργανισμός Χημικών Προϊόντων κατάρτισε φάκελο σύμφωνα με το άρθρο 69 του εν λόγω κανονισμού και κατέληξε στο συμπέρασμα ότι δεν υπάρχει ανάγκη να προταθεί τροποποίηση του περιορισμού που προβλέπεται στην εν λόγω εγγραφή. Συνεπώς, οι παράγραφοι 6 και 7 της εγγραφής 3 κατέστησαν περιττές και θα πρέπει να διαγραφούν.
                  
               
                     (3)
                  
                  
                     Οι εγγραφές 22, 67 και 68 του παραρτήματος XVII του κανονισμού (ΕΚ) αριθ. 1907/2006 καθορίζουν περιορισμούς όσον αφορά την πενταχλωροφαινόλη και τα άλατα και τους εστέρες της, τον δις(πενταβρωμοφαινυλικό) αιθέρα και το υπερφθοροοκτανοϊκό οξύ και τα άλατά του. Καθώς ο κανονισμός (ΕΕ) 2019/1021 του Ευρωπαϊκού Κοινοβουλίου και του Συμβουλίου καθορίζει αυστηρότερους περιορισμούς για τις εν λόγω ουσίες (3), οι εγγραφές 22, 67 και 68 του παραρτήματος XVII του κανονισμού (ΕΚ) αριθ. 1907/2006 θα πρέπει να διαγραφούν.
                  
               
                     (4)
                  
                  
                     Η εγγραφή 46 του παραρτήματος XVII του κανονισμού (ΕΚ) αριθ. 1907/2006 όπως συμπεριελήφθη αρχικά στον κανονισμό (ΕΚ) αριθ. 1907/2006 δεν περιείχε αριθμούς CAS ή ΕΚ για την εννεϋλοφαινόλη. Ο κανονισμός (ΕΚ) αριθ. 552/2009 της Επιτροπής (4) πρόσθεσε τον αριθμό CAS και τον αριθμό ΕΚ στην εν λόγω εγγραφή, με στόχο την αποσαφήνισή της και την ορθή εφαρμογή της από τους υπεύθυνους επιχειρήσεων και τις αρχές επιβολής. Η προσθήκη, ωστόσο, είχε ως μη επιδιωκόμενο αποτέλεσμα το ότι η εγγραφή 46 δεν καλύπτει πλέον όλα τα ισομερή της εννεϋλοφαινόλης. Η πρόθεση του νομοθέτη κατά τον χρόνο έγκρισης του περιορισμού θα πρέπει, συνεπώς, να εκφραστεί με τη διαγραφή των εν λόγω αριθμών.
                  
               
                     (5)
                  
                  
                     Οι εγγραφές 28, 29 και 30 του παραρτήματος XVII του κανονισμού (ΕΚ) αριθ. 1907/2006 απαγορεύουν τη διάθεση στην αγορά και τη χρήση για πώληση στο ευρύ κοινό ουσιών που έχουν ταξινομηθεί ως καρκινογόνες, μεταλλαξιογόνες ή τοξικές για την αναπαραγωγή (ΚΜΤ), κατηγορίας 1Α ή 1Β και οι οποίες απαριθμούνται στα προσαρτήματα 1 έως 6 του εν λόγω παραρτήματος, και των μειγμάτων που περιέχουν τις εν λόγω ουσίες σε συγκεντρώσεις υψηλότερες από τις καθορισμένες.
                  
               
                     (6)
                  
                  
                     Ουσίες που ταξινομούνται ως ΚΜΤ παρατίθενται στο μέρος 3 του παραρτήματος VI του κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (5).
                  
               
                     (7)
                  
                  
                     Μετά την τελευταία τροποποίηση των προσαρτημάτων 1 έως 6 του παραρτήματος XVII του κανονισμού (ΕΚ) αριθ. 1907/2006 με τον κανονισμό (ΕΕ) 2018/675 της Επιτροπής (6) με στόχο να ληφθούν υπόψη νέες ταξινομήσεις ουσιών ως ΚΜΤ δυνάμει του κανονισμού (ΕΚ) αριθ. 1272/2008, το μέρος 3 του παραρτήματος VI του κανονισμού (ΕΚ) αριθ. 1272/2008 τροποποιήθηκε με τον κανονισμό (ΕΕ) 2018/1480 της Επιτροπής (7) και τον κατ’ εξουσιοδότηση κανονισμό (ΕΕ) 2020/217 της Επιτροπής (8). Είναι σκόπιμο οι ουσίες που πρόσφατα ταξινομήθηκαν ως ΚΜΤ κατηγορίας 1Α ή 1Β και οι οποίες απαριθμούνται στους κανονισμούς (ΕΕ) 2018/1480 και (ΕΕ) 2020/217 να προστεθούν στα προσαρτήματα 1 έως 6 του παραρτήματος XVII του κανονισμού (ΕΚ) αριθ. 1907/2006.
                  
               
                     (8)
                  
                  
                     Ο κανονισμός (ΕΕ) 2017/745 του Ευρωπαϊκού Κοινοβουλίου και του Συμβουλίου (9) θεσπίζει κανόνες σχετικά με τη θέση σε κυκλοφορία, τη διάθεση στην αγορά ή τη θέση σε χρήση ιατροτεχνολογικών προϊόντων για ανθρώπινη χρήση και εξαρτημάτων αυτών των ιατροτεχνολογικών προϊόντων και ορισμένων ομάδων προϊόντων χωρίς προβλεπόμενη ιατρική χρήση. Δεδομένου ότι ο κανονισμός (ΕΕ) 2017/745 περιλαμβάνει διατάξεις σχετικά με τις ουσίες ΚΜΤ, και προς αποφυγή διπλής ρύθμισης, προϊόντα που εμπίπτουν στο πεδίο εφαρμογής του κανονισμού (ΕΕ) 2017/745 θα πρέπει να εξαιρούνται από τους περιορισμούς που προβλέπονται στις εγγραφές 28-30 του παραρτήματος XVII του κανονισμού (ΕΚ) αριθ. 1907/2006.
                  
               
                     (9)
                  
                  
                     Η διαγραφή της εγγραφής 68 του παραρτήματος XVII του κανονισμού (ΕΚ) αριθ. 1907/2006 θα πρέπει να εφαρμοστεί από την ημερομηνία εφαρμογής της σχετικής διάταξης του κατ’ εξουσιοδότηση κανονισμού (ΕΕ) 2020/784 της Επιτροπής (10), συμπεριλαμβανομένου του υπερφθοροοκτανοϊκού οξέος και των αλάτων του στο παράρτημα I του κανονισμού (ΕΕ) 2019/1021.
                  
               
                     (10)
                  
                  
                     Οι ταξινομήσεις των ουσιών που εισήχθησαν με τον κανονισμό (ΕΕ) 2018/1480 εφαρμόζονται από την 1η Μαΐου 2020. Θα πρέπει να δοθεί επαρκής χρόνος στα ενδιαφερόμενα μέρη ώστε να λάβουν τα κατάλληλα μέτρα για να συμμορφωθούν με τον περιορισμό που εισάγει ο εν λόγω κανονισμός όσον αφορά τις ουσίες που ταξινομούνται ως ΚΜΤ των κατηγοριών 1Α ή 1Β από τον κανονισμό (ΕΕ) 2018/1480. Μια περίοδος έξι μηνών αναμένεται να είναι επαρκής. Η ημερομηνία εφαρμογής δεν εμποδίζει τους υπεύθυνους επιχειρήσεων να εφαρμόζουν νωρίτερα τους περιορισμούς που σχετίζονται με τις ουσίες ΚΜΤ των κατηγοριών 1A ή1B που έχουν ταξινομηθεί δυνάμει του κανονισμού (ΕΕ) 2018/1480.
                  
               
                     (11)
                  
                  
                     Ο κατ’ εξουσιοδότηση κανονισμός (ΕΕ) 2020/217 εφαρμόζεται από την 1η Οκτωβρίου 2021. Ο περιορισμός που εισάγει ο παρών κανονισμός όσον αφορά ουσίες που ταξινομούνται ως ΚΜΤ των κατηγοριών 1Α ή 1Β από τον κανονισμό (ΕΕ) 2020/217 θα πρέπει συνεπώς να εφαρμόζεται από την 1η Οκτωβρίου 2021. Η ημερομηνία εφαρμογής δεν εμποδίζει τους υπεύθυνους επιχειρήσεων να εφαρμόζουν νωρίτερα τους περιορισμούς που σχετίζονται με τις ουσίες ΚΜΤ των κατηγοριών 1A ή1B που έχουν ταξινομηθεί δυνάμει του κανονισμού (ΕΕ) 2020/217.
                  
               
                     (12)
                  
                  
                     Ο κανονισμός (ΕΕ) 2017/776 της Επιτροπής (11) επέφερε αλλαγές στους τίτλους και την αρίθμηση του μέρους 3 του παραρτήματος VI του κανονισμού (ΕΚ) αριθ. 1272/2008. Ο κανονισμός (ΕΕ) 2018/675 επέφερε αντίστοιχες τροποποιήσεις στις εγγραφές 28, 29 και 30 στη στήλη 1 του παραρτήματος XVII του κανονισμού (ΕΚ) αριθ. 1907/2006. Παρόμοιες αλλαγές θα πρέπει να γίνουν στους τίτλους των προσαρτημάτων 1 έως 6 του παραρτήματος XVII του κανονισμού (ΕΚ) αριθ. 1907/2006.
                  
               
                     (13)
                  
                  
                     Στο προσάρτημα 10 του παραρτήματος XVII του κανονισμού (ΕΚ) αριθ. 1907/2006 απαριθμούνται οι μέθοδοι δοκιμής για τις αζωχρωστικές για τους σκοπούς της εγγραφής 43 του εν λόγω παραρτήματος. Αρκετές από τις απαριθμούμενες μεθόδους δοκιμών είναι παρωχημένες και έχουν αντικατασταθεί από την Ευρωπαϊκή Επιτροπή Τυποποίησης με πιο πρόσφατες μεθόδους δοκιμών. Το προσάρτημα 10 θα πρέπει, συνεπώς, να τροποποιηθεί ώστε να αντικατοπτρίζει τις εν λόγω αλλαγές.
                  
               
                     (14)
                  
                  
                     Επομένως, ο κανονισμός (ΕΚ) αριθ. 1907/2006 θα πρέπει να τροποποιηθεί αναλόγως.
                  
               
                     (15)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 133 παράγραφος 1 του κανονισμού (ΕΚ) αριθ. 1907/2006,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα XVII του κανονισμού (ΕΚ) αριθ. 1907/2006 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Το σημείο 6 του παραρτήματος ισχύει από την 4η Ιουλίου 2020.
            Το σημείο 8 στοιχείο β) του παραρτήματος εφαρμόζεται ως εξής:
            
                        —
                     
                     
                        οι σειρές που αφορούν το κοβάλτιο, το βενζο[rst]πενταφαίνιο και το διβενζο[b,def]χρυσένιο· διβενζο[a,h]πυρένιο εφαρμόζονται από την 1η Οκτωβρίου 2021·
                     
                  
                        —
                     
                     
                        οι σειρές που αφορούν το 1,2-διυδροξυβενζόλιο· την πυροκατεχόλη, την ακεταλδεΰδη· αιθανάλη και τη spirodiclofen (σπειροδικλοφαίνη) (ISO)· 2,2-διμεθυλοβουτυρικό 3-(2,4-διχλωροφαινυλο)-2-οξο-1-οξασπειρο[4.5]δεκ-3-εν-4-ύλιο εφαρμόζονται από τις 5 Ιουλίου 2021.
                     
                  Το σημείο 11 στοιχείο β) του παραρτήματος εφαρμόζεται από την 1η Οκτωβρίου 2021.
            Το σημείο 12 στοιχείο β) του παραρτήματος εφαρμόζεται ως εξής:
            
                        —
                     
                     
                        οι σειρές που αφορούν το κοβάλτιο, το αιθυλενοξείδιο· οξιράνιο, τα N-(C13-15 διακλαδισμένα και γραμμικά αλκυλικά) παράγωγα της 2,2′-ιμινοδιαιθανόλης, το φθαλικό διισοεξύλιο, την halosulfuron-methyl (μεθυλική αλοσουλφουρόνη) (ISO)· 3-χλωρο-5-{[(4,6-διμεθοξυπυριμιδιν-2-υλο)καρβαμοϋλο]σουλφαμοϋλο}-1-μεθυλο-1H-πυραζολο-4-καρβοξυλικό μεθύλιο και τον διβουτυλο-δις(πεντανο-2,4-διονατο-O,O’)κασσίτερο εφαρμόζονται από την 1η Οκτωβρίου 2021·
                     
                  
                        —
                     
                     
                        οι σειρές που αφορούν τη 2-βενζυλο-2-διμεθυλαμινο-4′-μορφολινοβουτυροφαινόνη και την propiconazole (προπικοναζόλη) (ISO)· (2RS,4RS;2RS,4SR)-1-{[2-(2,4-διχλωροφαινυλο)-4-προπυλο-1,3-διοξολαν-2-υλο]μεθυλο}-1H-1,2,4-τριαζόλιο και το 1-βινυλιμιδαζόλιο εφαρμόζονται από τις 5 Ιουλίου 2021.
                     
                  
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 15 Δεκεμβρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 396 της 30.12.2006, σ. 1.
         
            (2)  Οδηγία 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων που αφορούν στην ταξινόμηση, συσκευασία και επισήμανση των επικινδύνων ουσιών (ΕΕ 196 της 16.8.1967, σ. 1).
         
            (3)  Κανονισμός (ΕΕ) 2019/1021 του Ευρωπαϊκού Κοινοβουλίου και του Συμβουλίου, της 20ής Ιουνίου 2019, για τους έμμονους οργανικούς ρύπους (ΕΕ L 169 της 25.6.2019, σ. 45).
         
            (4)  Κανονισμός (ΕΚ) αριθ. 552/2009 της Επιτροπής, της 22ας Ιουνίου 2009, για την τροποποίηση του παραρτήματος XVII του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) όσον αφορά το παράρτημα XVII (ΕΕ L 164 της 26.6.2009, σ. 7).
         
            (5)  Κανονισμός (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (ΕΕ L 353 της 31.12.2008, σ. 1).
         
            (6)  Κανονισμός (ΕΕ) 2018/675 της Επιτροπής, της 2ας Μαΐου 2018, για την τροποποίηση των προσαρτημάτων του παραρτήματος XVII του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) όσον αφορά τις καρκινογόνους, μεταλλαξιογόνους και τοξικές για την αναπαραγωγή ουσίες (ΚΜΤ) (ΕΕ L 114 της 4.5.2018, σ. 4).
         
            (7)  Κανονισμός (ΕΕ) 2018/1480 της Επιτροπής, της 4ης Οκτωβρίου 2018, για την τροποποίηση του κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου για την ταξινόμηση, την επισήμανση και τη συσκευασία των ουσιών και των μειγμάτων, με σκοπό την προσαρμογή του στην τεχνική και επιστημονική πρόοδο, και για τη διόρθωση του κανονισμού (ΕΕ) 2017/776 της Επιτροπής (ΕΕ L 251 της 5.10.2018, σ. 1).
         
            (8)  Κατ’ εξουσιοδότηση κανονισμός (ΕΕ) 2020/217 της Επιτροπής, της 4ης Οκτωβρίου 2019, για την τροποποίηση του κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου για την ταξινόμηση, την επισήμανση και τη συσκευασία των ουσιών και των μειγμάτων, με σκοπό την προσαρμογή του στην τεχνική και επιστημονική πρόοδο, και για τη διόρθωση του εν λόγω κανονισμού (ΕΕ L 44 της 18.2.2020, σ. 1).
         
            (9)  Κανονισμός (ΕΕ) 2017/745 του Ευρωπαϊκού Κοινοβουλίου και του Συμβουλίου, της 5ης Απριλίου 2017, για τα ιατροτεχνολογικά προϊόντα, για την τροποποίηση της οδηγίας 2001/83/ΕΚ, του κανονισμού (ΕΚ) αριθ. 178/2002 και του κανονισμού (ΕΚ) αριθ. 1223/2009 και για την κατάργηση των οδηγιών του Συμβουλίου 90/385/ΕΟΚ και 93/42/ΕΟΚ (ΕΕ L 117 της 5.5.2017, σ. 1).
         
            (10)  Κατ’ εξουσιοδότηση κανονισμός (ΕΕ) 2020/784 της Επιτροπής της 8ης Απριλίου 2020 για την τροποποίηση του παραρτήματος I του κανονισμού (ΕΕ) 2019/1021 του Ευρωπαϊκού Κοινοβουλίου και του Συμβουλίου όσον αφορά την προσθήκη του υπερφθοροοκτανοϊκού οξέος (PFOA), των αλάτων του και των συγγενών με αυτό ενώσεων στον κατάλογο (ΕΕ L 188 της 15.6.2020, σ. 1).
         
            (11)  Κανονισμός (ΕΕ) 2017/776 της Επιτροπής, της 4ης Μαΐου 2017, για την τροποποίηση, με σκοπό την προσαρμογή στην τεχνική και επιστημονική πρόοδο, του κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, για την ταξινόμηση, την επισήμανση και τη συσκευασία των ουσιών και των μειγμάτων (ΕΕ L 116 της 5.5.2017, σ. 1).
      
      
         
            ΠΑΡΑΡΤΗΜΑ
            Το παράρτημα XVII του κανονισμού (ΕΚ) αριθ. 1907/2006 τροποποιείται ως εξής:
            
                        1)
                     
                     
                        Η στήλη 2 της καταχώρισης 3 τροποποιείται ως εξής:
                        
                                    α)
                                 
                                 
                                    η παράγραφος 3 αντικαθίσταται από το ακόλουθο κείμενο:
                                    
                                                «3.
                                             
                                             
                                                Δεν πρέπει να διατίθενται στην αγορά εάν περιέχουν χρωστικές ουσίες, εκτός εάν αυτό απαιτείται για φορολογικούς λόγους, ή εάν περιέχουν άρωμα ή και τα δύο και στις περιπτώσεις που:
                                                
                                                            —
                                                         
                                                         
                                                            μπορούν να χρησιμοποιηθούν ως καύσιμο σε διακοσμητικές λυχνίες ελαίου που προορίζονται για πώληση στο ευρύ κοινό και
                                                         
                                                      
                                                            —
                                                         
                                                         
                                                            ενέχουν κίνδυνο σε περίπτωση αναρρόφησης και φέρουν την επισήμανση H304.»,
                                                         
                                                      
                                          
                              
                                    β)
                                 
                                 
                                    η παράγραφος 5 αντικαθίσταται από το ακόλουθο κείμενο:
                                    
                                                «5.
                                             
                                             
                                                Με την επιφύλαξη της εφαρμογής άλλων ενωσιακών διατάξεων σχετικά με την ταξινόμηση, την επισήμανση και τη συσκευασία ουσιών και μειγμάτων, οι προμηθευτές πρέπει να εξασφαλίζουν, πριν από τη διάθεση στην αγορά, ότι πληρούνται οι ακόλουθες απαιτήσεις:
                                                
                                                            α)
                                                         
                                                         
                                                            τα έλαια για λυχνίες, που φέρουν την επισήμανση H304 και προορίζονται για πώληση στο ευρύ κοινό, φέρουν, με τρόπο ευδιάκριτο, ευανάγνωστο και ανεξίτηλο, την ακόλουθη ένδειξη: “Οι λυχνίες που περιέχουν το υγρό αυτό πρέπει να παραμένουν μακριά από τα παιδιά”· και, έως την 1η Δεκεμβρίου 2010, “Μία μόνο σταγόνα ελαίου για λυχνίες —ή ακόμη και το πιπίλισμα του φιτιλιού των λυχνιών— μπορεί να προκαλέσει πνευμονική βλάβη απειλητική για τη ζωή”·
                                                         
                                                      
                                                            β)
                                                         
                                                         
                                                            τα υγρά προσανάμματα που φέρουν την επισήμανση H304 και προορίζονται για πώληση στο ευρύ κοινό φέρουν, με τρόπο ευανάγνωστο και ανεξίτηλο, έως την 1η Δεκεμβρίου 2010, την ακόλουθη ένδειξη: “Μία μόνο σταγόνα υγρού προσανάμματος μπορεί να οδηγήσει σε πνευμονική βλάβη που απειλεί τη ζωή”·
                                                         
                                                      
                                                            γ)
                                                         
                                                         
                                                            τα έλαια για λυχνίες και τα υγρά προσανάμματα που φέρουν την επισήμανση H304 και προορίζονται για πώληση στο ευρύ κοινό συσκευάζονται, έως την 1η Δεκεμβρίου 2010, σε μαύρους αδιαφανείς περιέκτες μεγέθους όχι μεγαλύτερου του 1 λίτρου.»,
                                                         
                                                      
                                          
                              
                                    γ)
                                 
                                 
                                    η παράγραφος 6 απαλείφεται,
                                 
                              
                                    δ)
                                 
                                 
                                    η παράγραφος 7 απαλείφεται·
                                 
                              
                  
                        2)
                     
                     
                        η καταχώριση 22 απαλείφεται·
                     
                  
                        3)
                     
                     
                        στις καταχωρίσεις 28-30, προστίθεται το ακόλουθο στοιχείο στ) στην παράγραφο 2 της στήλης 2:
                        
                                    «στ)
                                 
                                 
                                    σε προϊόντα που καλύπτονται από τον κανονισμό (ΕΕ) 2017/745»·
                                 
                              
                  
                        4)
                     
                     
                        στην καταχώριση 46, οι παραθέσεις των αριθμών CAS και των αριθμών ΕΚ στην παράγραφο α) της στήλης 1 διαγράφονται·
                     
                  
                        5)
                     
                     
                        η καταχώριση 67 απαλείφεται·
                     
                  
                        6)
                     
                     
                        η καταχώριση 68 απαλείφεται·
                     
                  
                        7)
                     
                     
                        ο τίτλος του προσαρτήματος 1 αντικαθίσταται από το ακόλουθο κείμενο:
                        
                                     
                                 
                                 
                                    «Καταχώριση 28 – Καρκινογόνες ουσίες: κατηγορία 1A»·
                                 
                              
                  
                        8)
                     
                     
                        το προσάρτημα 2 τροποποιείται ως εξής:
                        
                                    α)
                                 
                                 
                                    ο τίτλος αντικαθίσταται από το ακόλουθο κείμενο:
                                    
                                                 
                                             
                                             
                                                «Καταχώριση 28 – Καρκινογόνες ουσίες: κατηγορία 1Β»,
                                             
                                          
                              
                                    β)
                                 
                                 
                                    προστίθενται οι ακόλουθες καταχωρίσεις στον πίνακα σύμφωνα με τη σειρά των αριθμών ευρετηρίου που περιέχονται σε αυτόν:
                                    
                                                «Κοβάλτιο
                                             
                                             
                                                027-001-00-9
                                             
                                             
                                                231-158-0
                                             
                                             
                                                7440-48-4»
                                             
                                             
                                                 
                                             
                                          
                                                «Βενζο[rst]πενταφαίνιο
                                             
                                             
                                                601-090-00-X
                                             
                                             
                                                205-877-5
                                             
                                             
                                                189-55-9»
                                             
                                             
                                                 
                                             
                                          
                                                «Διβενζο[b,def]χρυσένιο· διβενζο[a,h]πυρένιο
                                             
                                             
                                                601-091-00-5
                                             
                                             
                                                205-878-0
                                             
                                             
                                                189-64-0»
                                             
                                             
                                                 
                                             
                                          
                                                «1,2-διυδροξυβενζόλιο· πυροκατεχόλη
                                             
                                             
                                                604-016-00-4
                                             
                                             
                                                204-427-5
                                             
                                             
                                                120-80-9»
                                             
                                             
                                                 
                                             
                                          
                                                «Ακεταλδεΰδη· αιθανάλη
                                             
                                             
                                                605-003-00-6
                                             
                                             
                                                200-836-8
                                             
                                             
                                                75-07-0»
                                             
                                             
                                                 
                                             
                                          
                                                «spirodiclofen (σπειροδικλοφαίνη) (ISO)· 2,2-διμεθυλοβουτυρικό 3-(2,4-διχλωροφαινυλο)-2-οξο-1-οξασπειρο[4.5]δεκ-3-εν-4-ύλιο
                                             
                                             
                                                607-730-00-4
                                             
                                             
                                                -
                                             
                                             
                                                148477-71-8»·
                                             
                                             
                                                 
                                             
                                          
                              
                  
                        9)
                     
                     
                        ο τίτλος του προσαρτήματος 3 αντικαθίσταται από το ακόλουθο κείμενο:
                        
                                     
                                 
                                 
                                    «Καταχώριση 29 – Μεταλλαξιγόνα των γεννητικών κυττάρων: κατηγορία 1A»·
                                 
                              
                  
                        10)
                     
                     
                        ο τίτλος του προσαρτήματος 4 αντικαθίσταται από το ακόλουθο κείμενο:
                        
                                     
                                 
                                 
                                    «Καταχώριση 29 – Μεταλλαξιγόνα των γεννητικών κυττάρων: κατηγορία 1Β»·
                                 
                              
                  
                        11)
                     
                     
                        το προσάρτημα 5 τροποποιείται ως εξής:
                        
                                    α)
                                 
                                 
                                    ο τίτλος αντικαθίσταται από το ακόλουθο κείμενο:
                                    
                                                 
                                             
                                             
                                                «Καταχώριση 30 – Τοξικά στην αναπαραγωγή: κατηγορία 1A»,
                                             
                                          
                              
                                    β)
                                 
                                 
                                    προστίθεται η ακόλουθη καταχώριση στον πίνακα σύμφωνα με τη σειρά των αριθμών ευρετηρίου που περιέχονται σε αυτόν:
                                    
                                                «Χλωριούχος μεθυλυδράργυρος
                                             
                                             
                                                080-012-00-0
                                             
                                             
                                                204-064-2
                                             
                                             
                                                115-09-3»·
                                             
                                             
                                                 
                                             
                                          
                              
                  
                        12)
                     
                     
                        το προσάρτημα 6 τροποποιείται ως εξής:
                        
                                    α)
                                 
                                 
                                    ο τίτλος αντικαθίσταται από το ακόλουθο κείμενο:
                                    
                                                 
                                             
                                             
                                                «Καταχώριση 30 – Τοξικά στην αναπαραγωγή: κατηγορία 1Β»,
                                             
                                          
                              
                                    β)
                                 
                                 
                                    προστίθενται οι ακόλουθες καταχωρίσεις στον πίνακα σύμφωνα με τη σειρά των αριθμών ευρετηρίου που περιέχονται σε αυτόν:
                                    
                                                «Κοβάλτιο
                                             
                                             
                                                027-001-00-9
                                             
                                             
                                                231-158-0
                                             
                                             
                                                7440-48-4»
                                             
                                             
                                                 
                                             
                                          
                                                «Αιθυλενοξείδιο· οξιράνιο
                                             
                                             
                                                603-023-00-X
                                             
                                             
                                                200-849-9
                                             
                                             
                                                75-21-8»
                                             
                                             
                                                 
                                             
                                          
                                                «N-(C13-15 διακλαδισμένα και γραμμικά αλκυλικά) παράγωγα της 2,2′-ιμινοδιαιθανόλης
                                             
                                             
                                                603-236-00-8
                                             
                                             
                                                308-208-6
                                             
                                             
                                                97925-95-6»
                                             
                                             
                                                 
                                             
                                          
                                                «2-βενζυλο-2-διμεθυλαμινο-4′-μορφολινοβουτυροφαινόνη
                                             
                                             
                                                606-047-00-9
                                             
                                             
                                                404-360-3
                                             
                                             
                                                119313-12-1»
                                             
                                             
                                                 
                                             
                                          
                                                «Φθαλικό διισοεξύλιο
                                             
                                             
                                                607-737-00-2
                                             
                                             
                                                276-090-2
                                             
                                             
                                                71850-09-4»
                                             
                                             
                                                 
                                             
                                          
                                                «propiconazole (προπικοναζόλη) (ISO)· (2RS,4RS;2RS,4SR)-1-{[2-(2,4-διχλωροφαινυλο)-4-προπυλο-1,3-διοξολαν-2-υλο]μεθυλο}-1H-1,2,4-τριαζόλιο
                                             
                                             
                                                613-205-00-0
                                             
                                             
                                                262-104-4
                                             
                                             
                                                60207-90-1»
                                             
                                             
                                                 
                                             
                                          
                                                «1-Βινυλιμιδαζόλιο
                                             
                                             
                                                613-328-00-X
                                             
                                             
                                                214-012-0
                                             
                                             
                                                1072-63-5»
                                             
                                             
                                                 
                                             
                                          
                                                «halosulfuron-methyl (μεθυλική αλοσουλφουρόνη) (ISO)·
                                                3-χλωρο-5-{[(4,6-διμεθοξυπυριμιδιν-2-υλο)καρβαμοϋλο]σουλφαμοϋλο}-1-μεθυλο-1H-πυραζολο-4-καρβοξυλικό μεθύλιο
                                             
                                             
                                                613-329-00-5
                                             
                                             
                                                -
                                             
                                             
                                                100784-20-1»
                                             
                                             
                                                 
                                             
                                          
                                                «2-Μεθυλιμιδαζόλιο
                                             
                                             
                                                613-330-00-0
                                             
                                             
                                                211-765-7
                                             
                                             
                                                693-98-1»
                                             
                                             
                                                 
                                             
                                          
                                                «Διβουτυλο-δις(πεντανο-2,4-διονατο-O,O’)κασσίτερος
                                             
                                             
                                                650-056-00-0
                                             
                                             
                                                245-152-0
                                             
                                             
                                                22673-19-4»·
                                             
                                             
                                                 
                                             
                                          
                              
                  
                        13)
                     
                     
                        στο προσάρτημα 10, ο πίνακας αντικαθίσταται από τον ακόλουθο πίνακα:
                        
                                    «Ευρωπαϊκός Οργανισμός Τυποποίησης
                                 
                                 
                                    Στοιχεία και τίτλος του εναρμονισμένου προτύπου
                                 
                                 
                                    Στοιχεία αναφοράς παρωχημένου προτύπου
                                 
                              
                                    CEN
                                 
                                 
                                    EN ISO 17234-1:2015
                                    Δέρμα – Χημικές δοκιμές για τον προσδιορισμό ορισμένων αζωχρωμάτων σε βαμμένα δέρματα – Μέρος 1: Προσδιορισμός ορισμένων αρωματικών αμινών από αζωχρώματα
                                 
                                 
                                    EN ISO 17234-1:2010
                                 
                              
                                    CEN
                                 
                                 
                                    EN ISO 17234-2:2011
                                    Δέρμα – Χημικές δοκιμές για τον προσδιορισμό ορισμένων αζωχρωμάτων σε βαμμένα δέρματα – Μέρος 2: Προσδιορισμός του 4-αμινοαζωβενζολίου
                                 
                                 
                                    CEN ISO/TS 17234:2003
                                 
                              
                                    CEN
                                 
                                 
                                    EN ISO 14362-1:2017
                                    Κλωστοϋφαντουργικά προϊόντα - Μέθοδοι προσδιορισμού ορισμένων αρωματικών αμινών που προέρχονται από αζωχρώματα – Μέρος 1: Ανίχνευση της χρήσης ορισμένων αζωχρωμάτων με ή χωρίς εκχύλιση των ινών
                                 
                                 
                                    EN 14362-1:2012
                                 
                              
                                    CEN
                                 
                                 
                                    EN ISO 14362-3:2017
                                    Κλωστοϋφαντουργικά προϊόντα - Μέθοδοι προσδιορισμού ορισμένων αρωματικών αμινών που προέρχονται από αζωχρώματα – Μέρος 3: Ανίχνευση της χρήσης ορισμένων αζωχρωμάτων τα οποία ενδέχεται να εκλύουν 4-αμινοαζωβενζόλιο
                                 
                                 
                                    EN 14362-3:2012»